**Lyginamasis variantas**

Molėtų rajono savivaldybės

tarybos 2015 m. balandžio 30 d.

sprendimu Nr. B1- 109

(Molėtų rajono savivaldybės

tarybos 2017 m. gruodžio d.

sprendimo Nr. B1-

redakcija)

**MOLĖTŲ RAJONO SAVIVALDYBĖS PREKYBOS IR PASLAUGŲ TEIKIMO VIEŠOSIOSE VIETOSE VIETINĖS RINKLIAVOS NUOSTATAI**

1. Molėtų rajono savivaldybės prekybos ir paslaugų teikimo viešosiose vietose vietinės rinkliavos nuostatai (toliau – Rinkliava) reglamentuoja Molėtų rajono savivaldybės tarybos (toliau – Savivaldybės taryba) sprendimu nustatytas privalomas įmokas, galiojančias Savivaldybės teritorijoje, už leidimo prekiauti ir (ar) teikti paslaugas Savivaldybės tarybos nustatytose viešosiose vietose išdavimą. Viešąja vieta, kurioje vykdoma prekyba ar teikiamos paslaugos, laikoma Savivaldybės teritorijoje esanti valstybei ar savivaldybei nuosavybės teise priklausanti ar patikėjimo teise valdoma teritorija (gatvės, aikštės, aikštelės, pėsčiųjų takai, skverai, parkai, miškai, paplūdimiai bei jų prieigos, poilsio aikštelės, vandens telkiniai ir prieigos prie jų bei kitos žmonių susibūrimo vietos, išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių.
2. Rinkliavą moka fiziniai ir juridiniai asmenys.
3. Rinkliavos dydžiai už leidimą prekiauti Molėtų mieste:

3.1. iš kioskų, paviljonų, prekybai pritaikytų automobilių ar priekabų:

3.1.1. vienai dienai – 3,0 Eur;

3.1.2. vienam mėnesiui – 29,0 Eur;

3.1.3. **įrengiant maitinimo vietą iki 4,0 kv. m ploto – 10,0 Eur/mėn.**

3.2. nuo (iš) laikinųjų prekybos įrenginių:

3.2.1. prekybos vietai iki 6,0 kv. m ploto – 2,5 Eur/dienai, 20,0 Eur/mėn.;

3.2.2. prekybos vietai nuo 6,1 iki 10,0 kv. m ploto – 3,0 Eur/dienai, 25,0 Eur/mėn.;

3.2.3. prekybos vietai už 10,1 kv. m ploto ir daugiau – 5,0 Eur/dienai, 30,0 Eur/mėn.;

4. Rinkliavos dydžiai už leidimą prekiauti seniūnijose:

4.1. iš prekybai pritaikytų automobilių ar priekabų:

4.1.1. vienai dienai – 1,5 Eur;

4.1.2. vienam mėnesiui - 15 Eur;

4.1.3. **įrengiant maitinimo vietą iki 4,0 kv. m ploto - 5,0 Eur/mėn.**

4.2. prekybos vietai:

4.2.1. vienai dienai – 1 Eur;

4.2.2. vienam mėnesiui - 10 Eur.

5. Rinkliavos dydžiai už leidimą prekiauti masinių renginių, **švenčių, reklaminių akcijų, mugių, parodų (toliau – masiniai renginiai)** metu Molėtų mieste:

5.1. nuo (iš) laikinųjų prekybos įrenginių:

5.1.1. prekybos vietai iki 6,0 kv. m ploto, kai prekiaujama knygomis, rankdarbiais, tautodailės ar dailės dirbiniais, suvenyrais, žaislais, ledais, – ~~5,5~~ **6,0** Eur/dienai;

5.1.2. prekybos vietai iki 6,0 kv. m. ploto, kai prekiaujama kitomis prekėmis, negu nurodyta 5.1.1. punkte, **ir kavos automobiliams** – ~~7,0~~ **10,0** Eur/dienai;

5.1.3. ~~prekybos vietai nuo 6,1 iki 10,0 kv. m ploto – 8,5 Eur/dienai;~~

5.2. iš prekybai pritaikytų automobilių ar priekabų – ~~20,0~~ **25,0** Eur/dienai;

5.3. už viešojo maitinimo įmonių produkcijos realizaciją iš laikinų lauko kavinių (laikina lauko kavinė – laikinas įrenginys lauke, skirtas viešojo maitinimo produkcijos realizavimui ir turintis lankytojams skirtas sėdimas vietas) – ~~28,0~~ **40,0** Eur/dienai.

6. Rinkliavos dydžiai už leidimą prekiauti masinių renginių metu seniūnijose:

6.1. nuo (iš) laikinųjų prekybos įrenginių:

6.1.1. prekybos vietai iki 6,0 kv. m ploto, kai prekiaujama knygomis, rankdarbiais, tautodailės ar dailės dirbiniais, suvenyrais, žaislais, ledais, – ~~2,8~~ **3,0** Eur/dienai;

6.1.2. prekybos vietai iki 6,0 kv. m ploto, kai prekiaujama kitomis prekėmis, negu nurodyta 6.1.1. punkte, **ir kavos automobiliams** – ~~4,0~~ **5,0** Eur/dienai;

6.1.3. ~~prekybos vietai nuo 6,1 iki 10,0 kv. m ploto – 5,5 Eur/dienai;~~

6.2. iš prekybai pritaikytų automobilių ar priekabų – ~~10,0~~ **12,0** Eur/dienai;

6.3. už viešojo maitinimo įmonių produkcijos realizaciją iš laikinų lauko kavinių – ~~14,0~~ **20,0** Eur/dienai.

7. Rinkliavos dydžiai už leidimą teikti paslaugas Molėtų mieste:

7.1. už nesudėtingus atrakcionus, poilsio, **buities (piešimo, svėrimo, batų valymo, fotografavimo)** **ir pramogų** paslaugas ~~ir~~ **bei** tam skirtų priemonių nuomą:

7.1.1. **kai užimamas plotas iki 6,0 kv. m – 10,0 Eur/mėn.;**

7.1.2. kai užimamas plotas **nuo 6,1 kv. m** iki 30,0 kv. m – ~~10,0~~ **25,0** Eur/mėn.;

7.1.3. kai užimamas plotas 30,1 kv. m ir daugiau – ~~30,0~~ **50,0** Eur/mėn.;

~~7.1.3. masinių renginių, švenčių, reklaminių akcijų metu – 14,0 Eur/dienai;~~

**7.2. masinių renginių metu:**

**7.2.1. kai užimamas plotas iki 10,0 kv. m – 5,0 Eur/dienai.;**

**7.2.2. kai užimamas plotas 10,1 kv. m ir daugiau – 20,0 Eur/dienai;**

~~7.2.~~ **7.3.** už atrakcionų (laipynių) parko, sporto ir poilsio komplekso paslaugas – 100,0 Eur/mėn. už 1,0 ha užimamos teritorijos ploto (**Rinkliavos dydis, jeigu neskelbiamas konkursas)**. Konkreti rinkliavos suma paskaičiuojama pagal faktiškai užimamą teritorijos plotą.

8. Rinkliavos dydis nustatomas eurais be centų, kai rinkliavos dydis yra lygus arba viršija 10 eurų. Kai rinkliavos dydis neviršija 10 eurų, jis nustatomas eurais su centais, išreiškiant vieno skaitmens po kablelio tikslumu.

9. Rinkliava netaikoma asmenims, prekiaujantiems ar teikiantiems paslaugas privačiose arba valstybės (savivaldybės) išnuomotose žemės valdose (kai mokamas žemės mokestis) bei prekyvietėse (kai mokamas prekyviečių mokestis).

10. Rinkliava masinių renginių metu netaikoma:

10.1. prekiauti žemės ūkio produkcija, išauginta asmeniniame arba ūkininko ūkyje;

10.2. renginio metu šio renginio rėmėjams;

10.3. ~~amatininkams. Išduodant leidimą, jie turi pateikti asmens tapatybę patvirtinantį dokumentą ir amatų sertifikatą~~; **asociacijoms, kurių buveinė registruota Molėtų rajono savivaldybės teritorijoje, tautodailininkams, amatininkams, turintiems tautinio paveldo sertifikatus, tautodailininko ar amatininko pažymėjimą ir prekiaujantiems savo darbo tautodailės ir dailiųjų amatų gaminiais;**

10.4. žmonių su negalia organizacijoms.

~~11. Rinkliavos rinkimą kontroliuoja vietos mokesčio administratorius, Valstybės kontrolė, savivaldybės kontrolierius.~~

**11. Rinkliavos dydis sumažinamas 50 procentų asmenims, sulaukusiems senatvės pensijos amžiaus, ir neįgaliems asmenims, turintiems nustatytą darbingumo lygį nuo 30 iki 40 procentų, deklaravusiems savo gyvenamąją vietą Molėtų rajono savivaldybės teritorijoje. Šie asmenys turi pateikti Pensijos gavėjo pažymėjimą, Neįgaliojo pažymėjimą ar kitą dokumentą, įrodantį teisę į lengvatą, arba dokumento kopiją, patvirtintą teisės aktų nustatyta tvarka.**

~~12. Rinkliava pervedama į Molėtų rajono savivaldybės administracijos surenkamąją sąskaitą~~.

**12. Vietinė rinkliava sumokama prieš išduodant leidimą prekiauti ar teikti paslaugas.**

~~13. Rinkliava grąžinama tuo atveju, kai yra sumokėta daugiau nei nustatyta savivaldybės tarybos sprendimu arba kai nesuteikta paslauga (neišduotas leidimas).~~

**13**. **Rinkliavos rinkimą kontroliuoja Savivaldybės kontrolierius.**

~~14. Atskiriems rinkliavos mokėtojams rinkliavos lengvatos gali būti nustatomos savivaldybės tarybos sprendimu.~~

**14.** **Vietinė rinkliava įskaitoma į savivaldybės biudžetą.** **Rinkliava mokama į Molėtų rajono savivaldybės administracijos surenkamąją sąskaitą Nr.LT684010045500080063, nurodant mokėjimo paskirtį „už leidimo prekiauti ar teikti paslaugas viešosiose vietose išdavimą“**

**15. Rinkliava grąžinama tuo atveju, kai:**

**15.1. sumokėta daugiau, negu nustatytas rinkliavos dydis;**

**15.2. leidimas neišduodamas;**

**15.3. leidimu nepasinaudota dėl priežasčių, nepriklausančių nuo rinkliavos mokėtojo.**

~~15.~~ 16. Rinkliavos dydį nustato Savivaldybės taryba. Šį dydį Savivaldybės taryba atskiru sprendimu gali kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_